1.pielikums

**“Jelgavas pašvaldības policijas darbinieku nelaimes gadījumu apdrošināšana”**

**Tirgus cenu aptauja**

**TehniskAIS PIEDĀVĀJUMS**

Atbilstoši pasūtītāja izvirzītajām prasībām, pretendentam ir jānodrošina sekojošs apdrošināšanas seguma minimums katrai apdrošinātajai personai visā apdrošināšanas periodā **no 09.07.2025. līdz 08.07.2026.**:

|  |  |  |
| --- | --- | --- |
| **Nr.p.k.** | **Tehniskās specifikācijas minimālās prasības** | **Pretendenta piedāvājums, aprakstot prasību izpildi** |
| **1** | 2 | 3 |
| Paredzamais apdrošināmo darbinieku skaits – **180, no kuriem aptuveni 13% ir biroja darbinieki**, apdrošināmo personu skaits apdrošināšanas līguma noslēgšanas brīdī tiks precizēts atbilstoši reālajam nodarbināto skaitam. | | |
| 1. **Vispārīgās prasības:** | | |
| **1.1.** | Par Nelaimes gadījumu tiek uzskatīts pēkšņs, neparedzēts, no Apdrošinātā gribas neatkarīgs notikums vai pret Apdrošināto vērsta prettiesiska rīcība, kuras rezultātā tiek nodarīts kaitējums veselībai:   * kaulu lūzumi; * traumas, tajā skaitā:   + dzīvnieku kostas brūces;   + infekcija no dzīvnieku un kukaiņu kodumiem, kā arī inficēšanās ar trakumsērgu vai stingumkrampjiem audu traumatiska bojājuma dēļ;   + nejauša, akūta saindēšanās ar indīgiem augiem, gāzi, ķīmiskām vai toksiskām vielām;   + ievainojumi, kas iegūti dažādu ieroču iedarbības rezultātā, ja ieroču lietošana ir bijusi saistīta ar darba pienākumu pildīšanu un nav bijusi saistīta ar prettiesisku darbību no Apdrošinātā puses;   + apdegumi, apsaldējumi. * paliekošs sakropļojums/invaliditāte; * Apdrošinātā nāve. |  |
| **1.2.** | Apdrošināšanas darbības laiks un teritorija – **24 stundas diennaktī visā pasaulē**. |  |
| **1.3.** | Apdrošināšanas segums ir spēkā Apdrošinātajām personām pildot dienesta pienākumus, lietojot ieroci dienesta pienākumu pildīšanai, braucot ar motociklu, kvadraciklu, motorolleri, ūdens motociklu, nodarbojoties ar fiziskajām aktivitātēm (tajā skaitā, bet ne tikai: aerobika, nodarbības trenažieru zālē, peldēšana, riteņbraukšana, svarcelšana, vieglatlētika, skriešana, orientēšanās, rogainings, volejbols, pludmales volejbols, futbols, basketbols, florbols, handbols, kalnu slēpošana, u.c.), ko Apdrošinātais veic dienesta sporta normatīvu izpildes ietvaros vai nodarbojoties ar tām hobija līmenī ārpus dienesta pienākumu pildīšanas. |  |
| 1. **Apdrošinātie riski un apdrošinājuma summas:** | | |
| **2.1.** | **Nāve nelaimes gadījuma rezultātā** – atlīdzība tiek izmaksāta, ja 1 (viena) gada laikā pēc nelaimes gadījuma, kas noticis apdrošināšanas līguma darbības laikā, iestājas Apdrošinātā nāve. Atlīdzības apmērs ir 100% no apdrošinājuma summas.  Apdrošinājuma summa vienai personai **ne mazāka kā 10 000.00 EUR** |  |
| **2.2.** | **Neatgriezenisks sakropļojums/invaliditāte** – atlīdzība tiek izmaksāta, ja 1 (viena) gada laikā pēc nelaimes gadījuma, kas noticis apdrošināšanas līguma darbības laikā, Apdrošinātajam tiek diagnosticēts neatgriezenisks sakropļojums vai piešķirta invaliditātes grupa. Atlīdzības apmērs tiek noteikts saskaņā ar Pretendenta piedāvāto atlīdzības tabulu.  Apdrošinājuma summa vienai personai **ne mazāka kā 10 000.00 EUR** |  |
| **2.2.1.** | Atlīdzības procents neatgriezeniska sakropļojuma gadījumos par zemāk minētajām pozīcijām **nedrīkst būt mazāks kā**: | Pretendents piedāvājumam pievieno pilnu neatgriezeniska sakropļojuma atlīdzības aprēķināšanas tabulu. |
| * vienas acs redzes zudums – 50% |  |
| * dzirdes zudums ar vienu ausi – 25% |  |
| * vienas rokas amputācija pleca līmenī – 80% (vadošā roka), 70% (nevadošā roka) |  |
| * vienas rokas amputācija zem elkoņa locītavas – 65% (vadošā roka), 55% (nevadošā roka) |  |
| * vienas plaukstas amputācija – 50% (vadošā roka), 40% (nevadošā roka) |  |
| * plauktas I pirksta pilnīga amputācija - 25% (vadošā roka), 20% (nevadošā roka) |  |
| * plaukstas II-V pirksta pilnīga amputācija (par katru pirkstu) - 10% (vadošā roka), 7% (nevadošā roka) |  |
| * vienas kājas amputācija gūžas līmenī – 70% |  |
| * vienas kājas amputācija zem ceļa locītavas – 50% |  |
| * vienas pēdas amputācija – 40% |  |
| * pēdas I pirksta pilnīga amputācija – 10% |  |
| * ožas zudums – 10% |  |
| * garšas zudums – 10% |  |
| **2.2.2.** | Atlīdzības procents invaliditātes piešķiršanas gadījumā nedrīkst būt mazāks kā:   * I invaliditātes grupa – 100% * II invaliditātes grupa – 50% * III invaliditātes grupa – 25% |  |
| **2.2.3.** | Par nelaimes gadījumu tiek izmaksāta viena apdrošināšanas atlīdzība – vai par neatgriezenisku sakropļojumu, vai par invaliditāti, atbilstoši lielākajam atlīdzību procentam, kas norādīts Pretendenta piedāvātajās atlīdzību tabulās. |  |
| **2.2.4.** | No izmaksājamās apdrošināšanas atlīdzības par neatgriezenisku sakropļojumu vai invaliditāti tiek atskaitītas iepriekš izmaksātās atlīdzības par risku “kaulu lūzumi un traumas”, kas saistītas ar vienu un to pašu gadījumu. |  |
| **2.3.** | **Kaulu lūzumi, traumas, apdegumi, apsaldējumi** - atlīdzības apmērs tiek noteikts saskaņā ar Pretendenta piedāvāto atlīdzības tabulu.  Apdrošinājuma summa vienai personai **ne mazāka kā 4 000.00 EUR** |  |
| **2.3.1.** | Atlīdzības procents kaulu lūzumu un traumu gadījumos par zemāk minētajām pozīcijām **nedrīkst būt mazāks kā**: | Pretendents piedāvājumam pievieno pilnu kaulu lūzumu, traumu, apdegumu, apsaldējumu atlīdzības aprēķināšanas tabulu. |
| * galvaskausa pamatnes lūzums – 25% |  |
| * deguna kaula lūzums – 2% |  |
| * apakšžokļa lūzums – 5% |  |
| * augšžokļa lūzums – 5% |  |
| * zoba traumatisks lūzums vai zudums – 3% |  |
| * atslēgas kaula lūzums – 5% |  |
| * augšdelma kaula lūzums – 10% |  |
| * apakšstilba abu kaulu lūzums – 15% |  |
| * meniska bojājums – 3% |  |
| * ceļa locītavas saišu plīsumi – 5% |  |
| * pleca locītavas mežģījums – 5% |  |
| * pēdas locītavas mežģījums – 3% |  |
| * galvas smadzeņu satricinājums (ārstējot ambulatori) – 2% |  |
| * galvas smadzeņu kontūzija – 25% |  |
| * brūce sejā līdz 3cm (ar uzliktām šuvēm) – 2% |  |
| * brūce ķermenī līdz 3cm (ar uzliktām šuvēm) – 1% |  |
| * sīkās traumas (sastiepumi, virspusēji ievainojumi, neuzsūkušās hematomas) – 0.5-1% |  |
| **2.3.2.** | Par kaulu lūzumiem un traumām, kas nav norādīti Pretendenta atlīdzību tabulā, Pretendents nosaka atlīdzību, pielīdzinot to esošajā atlīdzību tabulā norādītajiem procentiem. |  |
| **2.3.3.** | Ja viena nelaimes gadījuma rezultātā Apdrošinātais iegūst vairākus kaulu lūzumus vai traumas (tajā skaitā politraumas), atlīdzība tiek izmaksāta par katru kaulu lūzumu vai traumu atsevišķi, bet nepārsniedzot Pretendenta piedāvāto apdrošinājuma summu kaulu lūzumu un traumu gadījumā. |  |
| **2.3.4.** | Kaulu lūzumu, traumu, apdegumu un apsaldējumu gadījumā Pretendents nedrīkst norādīt ārstēšanās laika ierobežojumus, lai par šiem gadījumiem izmaksātu apdrošināšanas atlīdzību. |  |
| **2.4.** | **Medicīniskie izdevumi** – ar nelaimes gadījumu saistītie medicīniskie izdevumi:   * pacienta iemaksas par saņemtajiem pakalpojumiem ambulatorajās un stacionārajās iestādēs; * maksa par ārstu-speciālistu konsultācijām; * ārstējošā ārsta nozīmēti maksas diagnostiskie izmeklējumi, tajā skaitā dārgie izmeklējumi; * ārstējošā ārsta nozīmēta fizikālā terapija un rehabilitācija; * ārstējošā ārsta nozīmēti stacionārie maksas pakalpojumiem, tajā skaitā maksas operācijas; * ārstējošā ārsta izrakstīti Latvijas Republikas Zāļu reģistrā reģistrētie medikamenti un pārsienamie materiāli; * nozīmēto tehnisko palīglīdzekļu noma vai iegāde; * zobu traumatisku bojājumu ārstēšana.   Apdrošinājuma summa vienai personai **ne mazāka kā 300.00 EUR** |  |
| **2.4.1.** | Medicīniskajiem izdevumiem nedrīkst būt noteikts apakšlimits vienam gadījumam un gadījuma skaita ierobežojums apdrošināšanas perioda laikā. |  |
| **2.4.2.** | Medicīniskajiem izdevumiem nedrīkst būt piemērots pašrisks. |  |
| 1. **Administratīvie nosacījumi:** | | |
| **3.1.** | Pretendentam jānodrošina visā apdrošināšanas perioda laikā iespēja Pasūtītājam veikt izmaiņas apdrošināto personu sarakstā gan iekļaujot tajā jaunos darbiniekus, gan izslēdzot no saraksta darbiniekus, ar kuriem tiek pārtrauktas darba līgumattiecības. Izmaiņu veikšana jānodrošina vairākas reizes viena mēneša laikā. |  |
| **3.2.** | Iekļaujot jaunus darbiniekus vai izslēdzot darbiniekus no apdrošināto personu saraksta, prēmijas aprēķins tiek veikts proporcionāli atlikušajam dienu skaitam. |  |
| **3.3.** | Izslēdzot darbiniekus no apdrošināto personu saraksta, netiek ņemti vērā administratīvie izdevumi un izmaksātās atlīdzības. |  |
| **3.4.** | Atlīdzības pieteikumu par apdrošināšanas gadījumu Apdrošinātais ir tiesīgs pieteikt nekavējoties, tiklīdz tas ir iespējams visa polises perioda laikā, bet ne vēlāk kā 10 kalendāro dienu laikā pēc polises darbības perioda beigām. |  |
| **3.5.** | Apdrošināšanas atlīdzības izmaksa vai informācija par atlīdzības izmaksas atteikumu tiek sniegta ne vēlāk kā 10 kalendāro dienu laikā no atlīdzības pieteikuma un visu nepieciešamo dokumentu saņemšanas brīža. |  |
| **3.6.** | Pretendents nodrošina 10 darba dienu laikā informācijas nosūtīšanu Pasūtītājam par apdrošināšanas atlīdzību statistiku pēc Pasūtītāja pieprasījuma saņemšanas. |  |
| **3.7.** | Apdrošināšanas prēmijas apmaksu Pasūtītājs veic divos maksājumos, pārskaitot to uz Pretendenta norēķinu kontu **30 kalendāro dienu laikā no rēķina izrakstīšanas dienas.** |  |
| **3.8.** | Nelaimes gadījumu viena gada apdrošināšanas prēmijas apmērs vienam darbiniekam nedrīkst pārsniegt 18 EUR. |  |

Amatpersonas vai pilnvarotās personas vārds, uzvārds, amats:

Paraksts:

2025.gada \_\_\_\_\_\_\_\_\_\_\_\_\_\_\_\_